รบกวนสอบถามคะ เดือนนี้ประจำเดือนมาก่อนกำหนด ประมาณ 15 วัน จากการตรวจไข่ตกพบไข่ตกวันที่ 8 เม.ย.64 มีเพศสัมพันธ์วันที่ 7 เม.ย.64 แต่ประจำเดือนมา วันที่ 11 เม.ย.64 มีสีน้ำตาลเข้ม แต่มาไม่มากเหมือนประจำเดือน จะรบกวนถามมันผิดปกติหรือเปล่า คะ เพราะปกติทุกเดือนมาตรงตลอดคะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหากประจำเดือนมาห่างกันแค่ 15 วัน อาจจะไม่ใช่เลือดประจำเดือนจริง แต่เป็นเลือดออกผิดปกติจากสาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิหากมีเลือดออกผิดปกติทางช่องคลอด ควรไปพบแพทย์เพื่อตรวจหาสาเหตุที่แน่ชัดต่อไป ซึ่งอาจจะเกี่ยวหรือไม่เกี่ยวกับการตั้งครรภ์ และในระหว่างนี้ควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง